Ремонтират опасната шахта в Добрич, в която пропадна не една кола | ProNews Dobrich
Ремонтират опасната шахта в Добрич, в която пропадна не една кола
By Pro News Dobrich 12.09.2018 920 No comment
Ремонтират злополучната шахта в края на градския парк /близо до Дома за стари хора/, където през последната година и половина пропадна не една кола, видя репортер на Про Нюз Добрич.
През април за опасната шахта алармира в социалната мрежа Жулиета Радева. Тя написа: „В началото на градският парк от страна на Газзи баба има шахта за отводняване, но с липсващи решетки. При опит да паркираме пропадна едната гума на колата в нея. Добре,че имаше млади хора, които ни помогнаха да излезем от дупката. Вътре бяхме с малко дете. Разбрах,че този проблем е от минала година и никой не прави нищо, за да го отстрани”, написа потърпевшата гражданка.
Десислава Първанова сподели, че тя е имала подобен проблем миналата година, по време на фестивала „Добрич мези”. „Румънеца и Енчев, както и половината им екип, ми вадиха колата”, сподели тя. В резултат на пропадането, гумата й била разпрана, а джантата – изкривена. Тогава и други граждани споделиха, че са пропадали с колите си там и са подавали жалби. Жена, чиято кола също пропаднала там на 24 юли 2017 г., а в нея били и двете й деца, пък подала иск срещу Общината и я осъдила да заплати щетите по колата.
Тогава в отговор на запитване от Про Нюз Добрич от Община Добрич отговориха, че „Посочената зона е само пешеходна. Допустимо е влизането на автомобили само с пропуск, но фактите сочат, че това изискване не се спазва коректно. За последните 5 години поне 10 пъти са сменяни решетките. Капаците, които са монтирани, постоянно се чупят, което оставя впечатлението, че не се ремонтират. Поискахме оферти за други решетки, издържащи на натоварването, за да не се налага постоянно подмяна”, отговориха тогава от пресцентъра на Общината.
Стана ясно, че ремонтът вече е започнал. Той се осъществява от общинското дружество „Комуналефект”.
Неговият управител Борислав Борисов обясни, че на мястото се работи и в рамките на седмицата там ще бъдат монтирани нови модули, които издържат на голямо натоварване.
Целият модул е с тегло около 800 кг. Не е железен, а от полимерен бетон.
Наложило се е каналът да бъде разширен, за да може да бъде положен. Очакванията са, че по този начин ще се намери дългосрочно решение на проблема със злополучната шахта.
Децата от ЦНСТ 3 в Добрич вече имат компютър, осигурен от дарители
И ДПС с декларация за поруганите гробища, обвиняемият – от турски произход
By Pro News Dobrich 20.07.2019
Комисията по дискриминация гледа казуса с уволнения спец по кактуси Галин Радков
By Pro News Dobrich 03.02.2018